منی واھشت ءِ دل مُرتہ چرے ھلک ءَ مسالانی
کُجام رنگانی نیمون اِنت ترا گون اِنت ھیالانی
نہ کُٹّوکیں زر ءَ زِروانے رودینتہ وتی توک ءَ
زمین جمب اِینتہ ارواہ ءِ پدا درداں دو لالانی
نہ کنت اَھدءِاے گریواسکیں نگاھاں کس اِد ءَسُرمگ
مہ کن ھورکیں چراگاں روک ابیتکیں ماہ ءُ سالانی
شِکستہ دل گم ءِ اُزر ءَ وتی شئیراَں شپ ءَ دوچیت
چہ سسّا زانتی ءِ پکر ءَ گْوپیت دستونکے گالانی
ھمُک دیوال ءِ آ دیم ءَ نبشتہ اِنت گوں ھر چانک ءَ
گُش ئے اُوستانی ھر کسّہ منی شھر ءِ موالانی
منی نیزگاری ءِ چیھال روتیں ہپت ‘ تبک اَرش ءَ
شریفؔ چہ باتن ءِ آسیں اے پاھاراں زگالانی
شریف مومنؔ